Voimmeko pukeutua väijytykseemme Spice Worldin hengessä?
- Olisin Britannian lippu. - Etkä!
Minä olen Baby.
- Emma on söpöin. Olet söpöin ja blondein... - "Äiti on bestikseni."
Sopii sinulle. Olisin varmaan Posh, vai sinä Antoni?
Tan olisi epäilemättä Posh.
Eli Antoni olisi Ginger? Seksikäs ja upea lutka.
SILLÄ SILMÄLLÄ
PÄIVÄ 1
PUUTARHA KUVASTAA SINUA JA PAIKKAASI MAAILMASSA. - JULIE NEWMAR
Kuulkaa, muppetit. Haluatteko tietää, ketä autamme?
Tämän viikon sankarimme on Michael Richard.
31-vuotias viljelijä, joka vetää Recirculating Farmsia New Orleansissa.
Hei, miten menee?
Maatila tarjoaa nuorille ja perheille kasviksia, koulutusohjelmia ja toimintaa.
Se auttaa nälän poistamisessa. Hyvä!
Kärsin nälästä lapsena, enkä halua kenenkään kokevan samaa.
Nyt nämä eivät tuota hedelmää.
Kuulostaa kornilta, mutta halusin olla saavuttamassa haluamaani muutosta.
Saksi nämä pois.
Aloin kasvattaa ruokaa monesta syystä.
Se on taiteellista ja luovaa.
Viljely on terapeuttistakin. Tykkään liata käteni.
Michael ei koe ansaitsevansa muiden aikaa ja arvostusta puhuessaan viljelystä.
Jotkut ihmettelevät, miksi olen likainen. Niin kovaa minä uurastan.
Hän asuu morsiamensa kanssa.
Siitä asti, kun olen tuntenut Michaelin, hän on harrastanut kasveja ja maataloutta.
Joskus kotimme tuntuu maatilan jatkeelta.
Isäni mukaan Luojan luoma lika ei satuta.
Isäsi on hullu.
Michael haluaa tuottaa tuoretta, terveellistä ja saavutettavaa ruokaa,
mutta hän on itsensä suurin este.
Michael kamppailee identiteettinsä ja itsearvonsa kanssa.
Hänen kreolivanhemmistaan toinen on musta, toinen alkuperäisasukas.
Hän ei ollut tarpeeksi musta suvulleen eikä tarpeeksi valkoinen ystävilleen.
Niin monitaustaiset ihmiset usein kokevat.
Michael joutui aikuistumaan nuorena ja jättämään high schoolin töiden eteen.
Voi raukkaa.
Nuoruuteni oli aika vaikea. Useimmilla ei ole sellaisia vastoinkäymisiä.
Haluan uskoa itseeni enemmän.
Aina vain paranee.
Marianne, Michaelin pomo, haluaa hänen menestyvän kaikessa.
Tehtävämme on näyttää, että Michael ansaitsee kunnioitusta.
Michael on kaupungin nouseva tähti.
Hänen seurassaan viihdytään.
Hän kykenee mihin tahansa, mutta hän ei tiedosta sitä vielä.
Viikon lopulla maatilalla on vuosittainen varainkeruu.
Michael puhuu tapahtumassa tilan edustajana. He tarvitsevat varoja.
Rahat ropiskoon.
- Eikö? Ajattelin viljelyä... - Tämä on ensimmäinen otos.
Se tuntui hauskalta.
Autetaan urbaania maanviljelijää sisäinen hurmurinsa löytämään.
Tuo ansaitsee huutosakkisormet.
YHTEISÖTILA
Siirrämme multaa pois tieltä.
Voi jestas! Katsokaa lapsia.
Tehdään kuoppa.
Opettaako hän lapsia?
Käytämme tällaista ruukkua ja tartumme tästä.
Heipä hei!
- Voi luoja. - Hei!
Hei, Michael! Olen Tan, hauska tavata.
- Hauska tavata. - Ihan uskomatonta.
Mikä komistus urbaanilla maatilalla opettamassa lapsille istutusta sun muuta.
Olen nyt yksi lapsista. Olen niin pihalla.
Onko kaikki syötävää?
Jos jokin ei ole syötävää,
siitä on hyötyä maaperälle tai luomallemme ekosysteemille.
En tiennyt, että kasveissa on kukkia.
- Ne ovat niin kauniita. - Niin ovat.
Tiesittekö, että hedelmissä ja vihanneksissa on kukkia?
Ne ovat aluksi kukkia.
Homot saa houkuteltua puutarhanhoitoon, kun kertoo, että touhuun liittyy kukkia.
Se toimi minun kohdallani.
- Anteeksi keskeytys. Tervetuloa maatilalle. - Hei!
- Olen Marianne. Ilmoitin Michaelin mukaan. - Mentori!
Hienoa, että tulitte.
Minkä suhteen me voimme mielestäsi auttaa?
Michael on mahtava lähes kaikessa.
Hän on valmis siirtymään eteenpäin hallinnolliseen toimenkuvaan.
Haluan kuulla sen Michaelilta. Oletko valmis siihen?
Hermostunut mutta innoissani.
Älä hermoile. Emme ole niin rasittavia kuin näytämme.
Olemme me rasittavia. Hermoilet syystä.
Meillä on maatila ja yhteisöpuutarha.
Tämä on maatila, jossa kasvatamme mahdollisimman paljon ruokaa.
Kesällä on liian kuuma, ja maa pidetään kesantona.
Istutamme kasveja korjaamaan maaperää.
Intohimo huokuu Michaelin kehon kaikista huokosista -
ja hikipisaroista, koska täällä on 99 000 astetta.
Se ei näy Michaelin asenteesta.
LÄMPÖTILA: 35 °C KOSTEUS: KATALA
En ole ollut näin kuumissani.
Jätämme juuret maahan mikrobeille kodiksi.
Kunhan katselemme näitä tosi kiinnostavia juttuja täällä.
On vähän kuuma.
Tan ja JVN, jotka ovat olleet ulkona 90 sekuntia,
pakenevat kuumuutta kuin ruttoa.
On kuuma kuin Saatanan persereiässä.
Hän on itsensä tiellä.
Hän on aikonut hakea ympäristöoikeuden ohjelmaan,
mutta hakemuksen avaaminen kesti kuukausia.
Se kertoo paljon. Kaikki muut uskovat häneen.
- Hän ei usko itseensä. - Näin on.
Jos haluatte maistaa chiliä, nämä ovat tulisia.
- En ottaisi punaista. - Tanny, haluatko punaisen?
Voisin syödä vihreän.
- Punainen on miedompi. - Ei punaista.
- Ne ovat melko tulisia. - Siinä on potkua.
Onpa tulista.
- Tan, sanoit tätä miedoksi. - Se onkin.
Koska tämä on yhteisöpuutarha, yritän kasvattaa kasveja monista kulttuureista.
Tämä on okra. Se kasvaa hibiscuksen vieressä.
- Hibiscuksesta voi tehdä jääteetä. - Se on herkkua.
Portulakka on yksi lemppareistani.
Se rehottaa joka puolella, mutta on tosi terveellinen.
- Maistuu vähän sitruunalta. - Niinpä maistuukin.
Se on mielenkiintoinen kasvi.
Tämä on ollut mahtavaa, mutta haluan nähdä talosi.
Me kaikki haluamme.
- Tykkäämme olla sisällä. - Mentiin.
Heippa kaikille.
Tule, Michael.
Heipä hei.
Tervetuloa kotiini.
- Kulta, olemme kotona. - Toin kavereita.
Voi, pentu. Hei, söpöliini.
Hei, Kaila.
Haju on lähes painostava.
Täällä haisee kamalalle.
Haistan kissat ja koiran. En halua haistaa niitä.
- Tämä on rikki. - Keskelle uppoaa.
- Tuo puoli on korkeammalla... - Olen kuin pikku poika.
Olen hyvin aktiivinen ja treenaan kaiken aikaa.
- Etkö pääse ylös? - En.
En päässyt sohvalta ylös.
Käytä vatsalihaksia.
Kiitos.
Se on ongelma.
- Mikä tuo on? - Kasvatustelttani.
- Mikä se on? - Kasvatustalo, jossa kasvatetaan kasveja.
- Siellä on varmaankin valot, kosteaa... - Joo kyllä.
Homomaailmassa se näyttää homoseksihuoneelta. Sanon vain.
Se on kuollut!
Hurrikaani Idasta asti.
Näky iski päin näköä kuin multakasa.
- Se on homeessa. - Mikset ole siivonnut tätä?
On masentavaa puhdistaa sitä, kun on nähnyt niin paljon vaivaa...
Mieti, miten kiva on istuttaa uusia.
- Käytämme sitä. - Milloin?
Äiti sanoi, ettei sisällä olla ulkona.
Kukaan ei kertonut sitä Michaelille ja Kailalle.
- Mitä sanot, Kaila? - Inhoan sitä.
Niin arvelinkin.
Avoin bensatankki saa minut très hermoheikoksi.
Se ei ole ollut täällä kauan.
Tekosyyt ovat epäpätevyyden työkaluja, joilla rakennetaan tyhjyyden monumentteja.
Kuulen vain tekosyitä.
Teemme sille lopun ensitöiksemme.
Vau, se oli haiku.
Olen hämmentynyt, koska tämä tila on todella siisti.
- En ymmärrä, miten olet sinut tämän kanssa. - En olekaan.
Michael kukoistaa sekasotkussa, minä en.
- Vai olisiko se tottumus? - Olen tottunut hallittuun kaaokseen.
Tuollaiselle puheelle pitää tulla loppu. Nyt skarpataan.
Näyttäkää lisää.
Makuuhuoneemme.
- Kuuma kuva teistä. - Kiitos. Suosikkimme.
Ne ovat homeessa!
- Miksi tomaatit ovat jääkaapissa? - Se on komposti.
Raukkaparat.
En tiennyt, etteivät tomaatit mene jääkaappiin.
Niistä tulee jauhomaisia.
Tuo on liskomme, Spike.
Minä olen kissa- ja koiraihminen, mutta kukin tyylillään.
Jee partaliskoille.
Voi luoja.
- Saanko koskea? - Se on lisko.
Voit pidellä sitä.
Voi apua.
Partalisko. Nimi on ihan söpö.
- Jospa seison tässä. - Ei kovin paijattava.
- Antoni, haluatko koskea? - En, kiitos.
Ottaisin matelijan oitis.
Olemme sukulaisia, koska kumpikaan meistä ei palele.
Pelkkä ajatus tuo väristyksiä.
Tämä on kaappini.
Tutkin sen huolella.
Häipykäähän siitä. Tutkin kaapin.
Kylppäri.
Tanny, tarvitsetko apua?
Voit jäädä katsomaan, jos haluat.
Kaikkialla on likaa.
Tästä minä tykkään. Osa vaatteista toimii.
Ihana. Tykkään.
Kamala.
- Heitän sen lattialle. - Miksi sinä sitä vihaat?
Se ei ole söpö.
No nyt.
Sinun pitäisi pukea se.
- Tämä on varmaankin seksipuuhiin. - Se siis ripustetaan takaisin.
Millainen lapsuuskotisi oli? Oliko se sotkuinen tai...
Se oli kaoottinen.
Mielenterveys on kytköksissä tilaan.
Ympäröivä kaaos luo kaaosta mielessä.
Uskon siihen. Autan järjestämään kaaosta.
Olen niin mintissä. Onpa rankkaa.
Voi luoja. Tässä on pakko istua.
Tanny Boy Vaatteet kutsuu
- Pitäkää hauskaa. - Hei. Kiitos paljon.
Meillä on puhuttavaa.
Onko tämä sinun?
Se oli Prince-asu.
Minusta se on tyylikäs.
Monet vaatteistasi ovat tylsiä.
Täällä on viisi eri tyyliä.
Tällaisia vaatteita käytin nuorena high schoolissa.
Nämä menivät muodista 15 vuotta sitten. Et voi mitenkään käyttää näitä enää.
Taisin käyttää pari kuukautta sitten.
Oliko olosi hyvä, seksikäs ja cool?
Ei niin siisti kuin värikkäimmissä vaatteissani.
Tämä ei tunnu sinulta.
En haluakaan näyttää siltä, miltä näytän.
Kerro elämästäsi maatilan ulkopuolella.
Haluaisitko näyttää minkään tyyliseltä?
Justin Timberlaken ja A$AP Rockyn tyyliseltä.
A$AP, Justin ja kumppanit sekoittavat maskuliinista ja feminiinistä.
Mitä tuumaat siitä?
En välitä kategorioista. Tärkeintä on näyttää hyvältä.
Mahtavaa. Sain tarpeeksi osviittaa.
Paljon lihaa.
Huomaan, että Michaelilla on itsearvostusongelmia.
Kertoisitko hänen omanarvontunnostaan?
Hän on todella ankara itselleen.
Hän pelkää epäonnistumista niin paljon, ettei uskalla ottaa seuraavaa askelta.
- Anteeksi. - Ei hätää.
Ihan rauhassa.
Hän on kokenut paljon ja luulee, että kaikki tapahtui hänelle syystä -
eikä hän ansaitse hyviä asioita elämässään.
Hänestä tuntuu, että kaikki ovat häntä vastaan.
Mitä teet hiuksillesi? Ne ovat niin upeat.
En tee paljoa. Käyn suihkussa ja harjaan hoitoaineella.
Mieletön rakenne.
Jos minun pitäisi kuvailla Michaelin hiuksia yhdellä sanalla, se olisi seksi.
Entä parta?
En ole ajellut pitkään aikaan. Minä vain...
Näytät Pirates of the Caribbeanin merirosvolta.
Tavoittelen Jimi Hendrixin viboja.
Olet Hookin konna, merirosvokapteeni.
Kiitos, että esittelitte ihastuttavan puutarhanne ja kotinne.
- Olemmeko valmiita? - Olemme!
- Okei. Moikka. - Ehei, sinä tulet mukaamme.
Tämä alkaa nyt.
Suudelkaa hyvästiksi.
- Kiitos. - Kiitos, Kaila.
Aioitko jäädä kotiin? Tästä se viikko vasta alkaa!
Michael saa kanavoida viherpeukaluuden intohimostaan -
10 prosenttia häneen itseensä.
Kaila on kannustava kumppani, mutta hän ei pysty tähän yksin.
Michaelin pitää tajuta, että hän tarvitsee lisää tukea selättääkseen pidäkkeensä.
Ymmärrän paineen kahden maailman välissä.
Jossain vaiheessa jokaisen on luotava oma identiteettinsä.
Hänen ei pidä tuntea itseään kopioksi vaan omaksi itsekseen.
En malta odottaa, että pääsen hemmottelemaan Michaelia sisustuksella.
Haluan auttaa häntä etenemään kohti tavoitteitaan.
Vedät kuulemma ympäristöoikeuden ohjelmaa, jossa Michaelin pitäisi opiskella.
Kannustan häntä, mutta hänen tuntuu olevan vaikea kirjoittaa itsestään.
Selvä.
On hienoa tukea Recirculating Farmsin tapahtumaa -
ja Michaelin pyrkimystä toiminnanjohtajaksi.
Se on parin päivän päästä. Olen innoissani.
Järjestän varainkeruutapahtuman ensikertaa urallani.
- Etkö ole tehnyt tätä ennen? - En.
- Autan ateriapalvelussa. - En malta odottaa, mitä keksit.
On hienoa esitellä kasviksia, joita hän kasvattaa.
Lisää on tulossa.
Se jääköön yllätykseksi, mutta se on kasvisperäistä ja tuoretta.
Olen innoissani.
PÄIVÄ 2
ISTUTA SÄRKYNEEN SYDÄMEN HALKEAMIIN SIEMENIÄ JA TOIVO SADETTA.
- Mitä kuuluu? Mikä fiilis? - Olen innoissani.
Ihanko tosi? Kiva kuulla.
Ajattelin, että olisit jännittynyt etkä innoissasi.
Jännitys ja innostus ovat kyllä melko lähellä.
Niillä on yhteys.
Miten ruohonjuuritason työ näkyy elämässäsi vastaisuudessa?
Mikä sinusta tulee?
Recirculating Farmsin toiminnanjohtaja.
Sinun pitää puhua julkisesti ja kerätä varoja.
Miltä ne huoneet näyttävät?
Ne ovat yleensä aika yritysmäisiä huoneita,
joissa pidetään vaikka liikekonferensseja.
Tunnetko painetta näyttää liikemieheltä?
- Tavallaan, jotta sovin joukkoon. - Ymmärrän.
- En usko, että olet siitä mielissäsi. - En.
Kuka on oikea Michael?
En oikein tiedä.
Hän haluaa olla toiminnanjohtaja.
Haluan auttaa Michaelia löytämään keskitien, ettei hänen tarvitse mukautua.
Haluan hänen näyttävän riittävän kypsältä tulevaan toimenkuvaansa,
mutta en halua viedä nuorekasta ja leikkisää henkeä.
Voitko kertoa, paljonko rahaa aiotte kerätä?
- Puhummeko satasista, tuhansista? - Kymppitonneista toivottavasti.
- Mahdollisimman paljosta. - Sinun pitää olla itsevarma.
Et voi puhua pelokkaasti: "Hei. Olisi tällainen yksi juttu.
En tunne oloani hyväksi, mutta teidän pitää uskoa minuun."
Ellet usko itseesi sataprosenttisesti, ja uskon vaatteiden auttavan siinä,
et saa paskaakaan.
Meitä on viisi. Olet tavannut meidät. Emme tee tavallista työtä.
Useimpien mielestä näytämme pelleiltä. Eilinen asuni oli naurettava.
Kun kuitenkin laitan jotain päälle, en välitä muiden puheista.
Jos minulla on mahtava olo, kukaan ei voi sanoa vastaan.
Oloni on hyvä.
Haluan luoda sinulle lookkeja ja täyttää kaappisi leikkisillä vaatteilla.
Niitä vaatteita voi yhdistellä muiden kanssa,
jotta ne sopivat töihin.
- Aloitetaan leikkisästä. Leikitäänkö? - Tehdään niin.
- Näin tämän näyteikkunalla. Se on siisti. - Upea.
- Pidätkö rohkeasta, väreistä ja kuvioista? - Pidän.
Nämä ovat värini. Oranssi ja sininen. Ne ovat Dolphinsien värit.
Olen Miami Dolphins -fani. Se sopii täydellisesti.
- Miami Dolphins? - Jalkapallojoukkue.
Selvä. Kiva.
Ensimmäinen asu on räikeä. Pelottaako?
- Vähän. - Tunsin sen.
Hän pukeutuu itseään varten.
Valitsemani asut juhlistavat häntä.
Tule esiin.
Pidän tästä. Tosi siisti. Kengät ovat makeat.
Näytät julkkikselta. Näytät siistiltä ja nuorelta.
Tehtäköön selväksi, ettei sinun pidä kerätä rahaa tässä.
Jos hommaamme sinulle housut ja laitamme paidan housuihin,
se on oikein hyvä, koska et ole 50- vaan 30-vuotias.
Käyttäisin näitä shortseja ja paitaa paljon.
Naamasi ei kerro sitä.
Itsevarmuuden kanssa on siis vielä työstettävää.
- Joo. - Niinkö?
Michael. Saanko nähdä?
Rakastan sitä jo.
Aika ajoin kun vien jonkun shoppailemaan, pääsen näkemään,
kun joku hiffaa, mikä merkitys vaatteilla on.
- Nämä kengät ovat mielettömät. - Pidätkö niistä?
- Kengät ovat hienot. - Pidän paksupohjaisista loafereista.
Tavallisesti kokouksiin ei laitettaisi farkkuja, mutta työsi ei ole tavallinen.
Näytät, kuka olet. Halusin, että tunnet olosi rennoksi etkä jäykäksi.
Pidän tästä. Tämä on ajaton.
Se ei ole kovin bisnesmäinen, mutta tulin saamaan asioita aikaan.
Loistavaa.
Haluan näyttää hänelle, että hänen pitää vapautua.
Poseeraahan.
Sen voi tehdä vaatteilla.
Näytähän sitten.
Hyvä. Upeaa.
Varmuus ilmenee poseeratessa.
Hienoa. Siinä.
Näen hänessä uuden puolen.
Upeaa.
- Olen tosi tyytyväinen. - Niin minäkin.
Vaatteet tekevät minut iloiseksi. En ole ennen pitänyt mitään tällaista.
Hankin sinulle vielä vaikka mitä.
Laita omat vaatteesi päälle. Viedään sinut pois täältä.
Tekemistä on vielä paljon.
Olen innoissani kaikesta.
- Vanha kunnon New Orleansin sade. - Ei sen parempaa.
On tosi tärkeää tuoda Michael tänne tänään.
Pystyn samaistumaan siihen, ettei ota riskiä,
kun ei päästä irti menneestä.
Yrität kuulemma päästä yhteen maisteriohjelmaan.
Kyllä. Sen turvin voin kavuta johtotehtäviin.
Voiko olla, ettet täytä hakemusta, koska pelkäät epäonnistumista?
Vaikka pomoni, joka vetää ohjelmaa, vakuuttelee, että onnistun,
minulta puuttuu vielä essee itsestäni.
Häpeän niitä asioita.
Pitäisin niitä hylkäämiseni syynä, vaikkei niin olisikaan.
Se vain vahvistaa paskaa oloani.
Ymmärrän. Tykkäsin koulusta, mutta se ei ollut minua varten.
Lähdin kotoa 15-vuotiaana. Minulla ei ole ylioppilastutkintoa eikä vastaavaa.
Olen häpeillyt sitä suuren osan elämästäni.
Olen antanut sen pidätellä minua, koska tunsin epäonnistuneeni.
Annoin sen määritellä itseni.
Asia häiritsee minua yhä. Ymmärrän sinua hyvin.
Vaikka todella haluan sitä, epäily vie voiton.
Se estää tekemästä monia asioita.
Olet arvokas ja tarpeeksi hyvä.
Saat asiat toimimaan epätotunnaisella tavalla.
Katso ympärillesi.
Sellaiset ihmiset eivät ole mitään sätkynukkeja.
Ihmiset, jotka eivät pelkää kokeilla asioita,
ovat suurimpia menestyjiä.
- Saat täyttää hakemuksen tänään. - Selvä.
Haluan, että teemme sen loppuun. Vai mitä?
Mikä on viimeisen osion kysymys?
Täytän aukot koulutuksessani.
Miten aiot tarkentaa sitä?
Jätin koulun, koska olin masentunut.
En halunnut enää elää yksin. Palasin kotiin.
Annoin koulun olla. En opiskellut.
- Vain siksi, että pitäisi. - Aivan.
Sitten työskentelin.
Sinua kai huolettaa, että perustelusi tuomitaan.
Pelkään, ettei kokemukseni ole pätevä eikä minua oteta vakavasti.
Kauanko olet haaveillut tästä?
Maisteriohjelmastako? Muutaman vuoden ajan.
Heti kun pomoni näki tämän, hän alkoi puhua siitä.
Ensin pitäisi suorittaa kandidaatintutkinto.
Niinhän se oli.
Aloimme tehdä valmisteluja, jotta voisin palata kouluun.
Kerron sinulle jotain.
Marianne uskoo sinuun.
Lakkaa epäilemästä itseäsi.
Se on vaikeaa.
Tuo epäluulon demoni vähäosaisissa ihmisissä,
joita on aina vähätelty,
joiden on sanottu joutuvan vankilaan tai kadulle...
On vaikea ohjelmoida itseään uusiksi.
Niin on, kun on 30 vuotta ollut tällainen.
Ahdistun, kun jotain hyvää tapahtuu.
Ajattelen, että jotain pahaa tapahtuu heti perään ja musertaa minut.
En halua toivoa liikoja. Valmistaudun aina pahimpaan.
Kun alkaa tuntua siltä, pakita vähän ja hengitä.
Huomaa, että ympärilläsi olevat ihmiset uskovat sinuun.
- Ehkä he ovat oikeassa. - Niin.
Näen Michaelin hiljalleen oivaltavan,
että hän on itse pidätellyt itseään,
koska ei pidä itseään riittävän hyvänä.
"Mutta hitto vie, minähän olen riittävän hyvä."
Tämä on hienoa.
Selitit sen niin, että kaikki ymmärtävät.
Kaikkien matka määränpäähän ei ole suora.
Suorat linjat ovat tylsiä.
Bileet pystyssä!
- Miten menee? - Hän teki juuri hakemuksensa.
Et voinut juuri saada valmiiksi hakemusta,
jonka kanssa on mennyt ikuisuus, ja olla noin tyyni.
Yritän muuttaa sitä ahdistusta innoksi.
Näin se muutetaan.
- Hyvä, Bobby! - Selvä.
Tämän viikon lopulla tilalla piti olla puutarhajuhlat,
mutta rankkasade tuskin lakkaa.
Tapahtuma pidetään täällä.
- Mitä? - Avaamme paikkamme.
Lievitämme stressiäsi. Haluamme sen menestyvän.
Haluamme sinun keskittyvän tulevaisuuteen.
- Olet ihana. - Kiitos.
PÄIVÄ 3
JOS YRITÄT AINA OLLA NORMAALI, ET TIEDÄ, MITEN UPEA VOIT OLLA. - MAYA ANGELOU
Toin sinut tänne. Halusin rentoon paikkaan ilman hälinää.
- Taidat viihtyä paremmin ulkona. - Viihdyn kaikkialla. Sopeudun.
Sisäinen pikku poikasi sanoo nyt, ettei tiedä, mitä huominen tuo.
Se on myös selviytymismekanismi.
Mikä oli hullusti lapsuudessasi? Mitä muistoja sinulla on?
En edes tiedä. Muistoja piisaa.
Lukuisat yölliset ajelut,
kun pysäköitiin hämäriin naapurustoihin ja jouduin jäämään yksin.
Se oli hullua. Huomisesta ei ollut tietoa.
Ei tiennyt, olisiko ruokaa illalla.
En halua muistella sitä.
Missä äitisi oli?
Yhdessä vaiheessa yritin muuttaa äidin luo. Hän ei suostunut.
Se oli yksi elämäni kamalimpia hetkiä.
En halua puhua näistä asioista, koska olen päässyt yli.
Ethän ole. Ne vaikuttavat elämääsi.
Kävin sen läpi ja selvisin.
- Sanon siis itselleni... - Mutta ei.
Olisit tarvinnut jonkun tukemaan, suojelemaan ja rakastamaan sinua -
ja kertomaan, että ansaitset paremman tulevaisuuden.
Äitisi hylkäsi sinut lapsena.
Miltä se tuntuu? Äläkä sano, että olet päässyt yli.
Emme puhuisi tässä nyt, ellei se vaikuttaisi sinuun.
Tekeehän se kipeää.
En vain oikein tiedä, miksi siitä pitäisi puhua.
Jos jokin haudataan eikä sitä hoideta, kukoistaako se koskaan mullasta?
Puhkeaako se koskaan täyteen kukkaansa?
Olet se siemen maan alla, joka haluaa ansaitsemansa elämän.
Et salli sitä, koska sinusta sitä ei ole järkeä tuoda esiin.
Järki on siinä, että voit kasvaa.
Sanotaan, että vaikka jokin asia ei ole syytäsi, voit silti olla vastuussa.
Kun puhun Jasonille... Mitä minä Jasonista puhun?
Koska hän muistuttaa poikaani Jasonia. Freudilainen lipsahdus.
Michael muistuttaa poikaani.
Olen täällä näyttämässä, miten hän pääsee tämän yli.
Tuen häntä.
Kutsuin tänne pari ystävää 100 Black Men -järjestöstä. Tiedätkö sen?
Toin heidät, koska osalla heistä on samanlaisia kokemuksia.
Yksi heistä oli mentorini, kun olin ikäisesi.
Miltä se tuntuu?
Jännittää.
Eikö olisi mukavaa puhua jollekulle ja sanoa tarvitsevansa tukea?
Olen harvoin tehnyt niin.
En pyydä apua. Teen kaiken itse.
New Orleansin 100 Black Men tukee nuoria afroamerikkalaisia.
Pyysin heidät tänne tapaamaan Michaelin.
Haluan Michaelin tietävän, että hän saa tukea yhteisöstä.
Kysyin, oletko tavannut ketään mustaa alkuperäisasukasta.
Tämän miehen tässä.
Olen houma-heimon jäsen -
ja New Orleansin mustan kauppakamarin johtaja.
Olen 100 Black Menin New Orleansin johtaja.
Kerroin heistä jo vähän.
Darrell tuki minua, kun kuulin olevani isä.
Hän antoi töitä, tukea ja turvaa.
Tämä tapaaminen ei jää vain tähän.
Näiden ihmisten puoleen voit kääntyä.
Muista, että eilinen on historiaa ja huominen on mysteeri.
On vain nykyhetki.
Ahdistus alkaa, kun ei tiedä huomisesta.
Unohda se.
Olet kavereidesi seurassa. Rauhoitu.
Mietin aina menneisyyttä ja valmistaudun tulevaan.
Sellainen minä olen.
Kaikki ovat. Sitä pitää vain osata käsitellä.
Tämä mahtaa olla sinulle uutta.
Oletko koskaan ollut tilassa, jossa on vain mustia miehiä,
jotka haluavat tukea sinua?
En koskaan.
Se vaivaannuttaa minua, muttei huonolla tavalla.
Olen aina ollut eksyksissä.
Jos pysyt omana itsenäsi, oikeat ihmiset löytävät sinut.
Et ole yksin.
Joudun jatkuvasti selittämään itseäni, enkä useimmiten osaa tehdä sitä.
Se pistää vähän apeaksi.
En halunnut palata kouluun New Orleansissa Katrinan jälkeen.
High school tuntui vankilalta.
Yliopistoon on vaikea päästä pelkällä vastaavuuskokeella.
Minun piti suorittaa ekstrakursseja, koska en käynyt high schoolia.
- Teitkö sen jo? - Valmistuin juuri sosiologian kandiksi.
Kaikesta huolimatta teit sen ja valmistuit.
- Käännetään sivua. - Siinäs kuulit.
Mitä haluat tehdä seuraavaksi?
Haluan Loyolaan ympäristöoikeuden maisteriohjelmaan.
- Hienoa. - Mitä haluat tehdä?
Ryhtyä järjestön toiminnanjohtajaksi.
Matkasi jatkuu. Jatkat oppimista ja menet eteenpäin.
Olet edelläkävijä.
Et ehkä kutsu itseäsi niin, mutta olet. Harjoitat sitä.
- Onko sinua sanottu edelläkävijäksi? - Ihan uutta.
Se on hyvä tapa kuvata sinua.
Muista, että kokemuksistasi huolimatta, joku lapsi katsoo aina.
Kyllä.
- Mitä nyt? - Kaikki hyvin.
- Oletko varma? - Yritän olla läsnä enkä ajatuksissani.
Tuntuu oudolta, että yhteisössäni -
yritän saada mustia innostumaan viljelystä ja luomaan tällaisia tiloja,
mutta oudoksun niitä, koska en ole ollut niissä itse.
Olen yleensä ainoa musta monissa eri tiloissa.
Suurimman osan aikaa olen huoneen ainoa musta.
Niin on ollut pitkän aikaa.
Se on voimaa. Voit kääntää sen voitoksi.
Johtaminen edellyttää epävarmuutta. Kasvat huomaamattasi vain olemalla läsnä.
Puheissasi on perää. Tarvitset uuden näkövinkkelin.
Se on sinusta itsestäsi kiinni.
Ihan pomona. Kun heräät, katso itseäsi silmiin ja sano:
"Olen edelläkävijä ja pomo." Hymyillen.
- Sano se. - Olen edelläkävijä ja pomo.
- Näytit tarkoittavasi sitä. - Katsokaa noita silmiä ja hymyä!
Niin sitä pitää!
Michaelin menneisyyden valossa -
hän ei ehkä saanut paljoakaan opastusta, kuinka koti saadaan kukoistamaan.
Siinä minä tulen kuvioon.
Olen muuttanut hänen kotinsa paikaksi, joka ei huku töihin.
Täällä ladataan pattereita.
PÄIVÄ 4
KYLVÄMÄTTÖMÄSTÄ SIEMENESTÄ EI KASVA MITÄÄN. - MICHELLE OBAMA
Voi luoja, olemme tässä upeassa salongissa.
Käy peremmälle. Istu.
Hei, komistus.
Miten voit olla noin komea joka päivä?
Kunhan herään.
- Kuljet ympäriinsä tuollaisena hurmurina. - Heräsin näin.
Tarvitset kiropraktikkoa kantamaan tuota komeuden taakkaa selässäsi.
Saanko koskea tukkaasi? Täältä pesee.
Voi kyllä, muruseni.
Olet tosi söpö.
- Niin sinäkin. - Kiitos, muru.
Punastunko, koska Michael flirttailee takaisin?
Enhän punastu, Michael.
Ihanaa, että teet niin paljon yhteisösi hyväksi...
Sydämesi on niin iso. Se on upeaa.
Joskus minusta tuntuu, että hottikset ovat pahoja ihmisiä.
Tiedätkö? Ärsyttävää.
Michael on löytänyt kutsumuksensa ja intohimonsa.
Hän ei ole löytänyt hiustenhoitoa.
Haluan säilyttää pituuden, mutta lisätä mitä?
Muotoa, näin on.
Haluan ehdottomasti afron.
- Leikkaan kuivaa pois. - Selvä.
Sitten pesen tukan.
Kauanko olet valmis laittamaan tukkaa aamulla?
Aamurutiinini on aika leväperäinen.
Olen yrittänyt muita juttuja -
kuten satiinipääkäärettä pitämään kiharat yhdessä.
Ihana kuulla. Meidän pitäisi tehdä täysmyssy.
Et tunnu välittävän perinteisistä sukupuolinormeista.
- En lainkaan. - Tehdään myssy.
Hienoa, ettei Michael hyväksy jäykkiä sukupuolibinaareja.
Hän haluaa pitkät hiukset.
Leikkaamalla kuolleita latvoja kiharoista tulee kimmoisat.
Menoksi!
- Hei. - Hauska tavata. Olen Darren.
Hauska tavata. Haluan vain siistiä tämän osion.
Selvä.
Sitten haluan kaiken pois. Oletko valmis?
- Olen valmis. - Selvä.
- Kaikki pois vai? - Kaikki pois.
Onko se sinusta virhe?
- Uusi alku on aina hyvästä. - Olet oikeassa.
Anna palaa, kulta.
Katso häntä. Sydän ihan väpättää.
Tämä ja tämä ja tämä.
Miten puretkaan huultasi.
En ole ollut näin haltioissani kenestäkään.
Pesen hiuksesi.
Näytän, miten slutdrop tehdään.
Kun haluat tehdä vaikutuksen Kailaan,
sinun pitää vain tulla paikalle: "Hei, beibi."
Ahteri esiin, kun kävelet pois.
Olen innoissani kiharoistasi. Niistä tulee mielettömät.
Olet yhä upea Michael, mutta vähän paranneltuna.
Pidemmittä puheitta, tässä on uusi -
ja hieman paranneltu, jos saan itse sanoa,
Michael.
Jestas.
Näytän ihan erilaiselta.
- Rakastan hiuksia. Ne ovat upeat. - Niinkö?
Pidän siitä.
- Onko komea olo? - Näitä kiharoita tavoittelenkin.
- Eikö vaan? - Kyllä. Rakastan tätä.
Entä muoto?
Takaosa on mahtava. Sillä on muoto!
Tähän olen aina pyrkinyt, mutten ole tiennyt miten.
Hiuksia ei leikattu paljon, mutta tuntuu hyvältä.
Revittele niillä.
Pidän siitä, että voin tehdä tiukempia tai hieman löysempiä kiharoita.
Kehonkielesi on muuttunut.
Katson itseäni, enkä ole uskoa, että tuo olen minä.
- Tuntuu erilaiselta. Näytän hyvältä näin. - Etkö?
Tykkäsin tuosta. Se oli aika kuumaa. Tuo hiukset ylös.
Olen ällistynyt.
Näytät upealta.
Hienoa, että olosikin on upea.
- Lapsoset ovat täällä. - He ovat täällä.
Toin supermallin!
- Näytätpä komealta. - Kiitos.
Hei, kulta. Mukava nähdä, miten voit?
Naamasi on tosi komea.
Hän on tosi komea!
Oletko valmis?
Käy peremmälle.
Peremmälle funkyyn kylään
Mitä? Jestas.
- Tämä ei ole kotini. - Onhan.
Pääsit eroon kasvatustalosta ja sait kodin.
Olen sanaton. Henkeä salpaa.
Herranjestas. Uskomatonta.
Tämä on johtajan, edelläkävijän ja pomon koti.
Miten hienoa. Tuo oli upea hyväksyntä.
- Mitä, Tanny? - Pidän sohvasta.
Kun viimeksi istuimme sohvalla, en päässyt ylös. Upposimme siihen.
- Tämä on mukava. - Katso tukea.
Se on tosi syvä. Kun selkätyynyn ottaa pois, ystävät voivat jäädä yöksi.
Tosi kiva.
Kaksi erillistä vuodetta.
- Muutetaanko tänne? - Jep.
Muutamme tänne.
Katsotaanko lisää?
Melkoinen lukaali.
Voit kutsua ystäviä illalliselle.
Eikä meidän tarvitse häpeillä tilanahtautta.
- Lattialla ei ole multaa. - Tuoleja ei tarvitse lainata.
- Tämä ei ole mikään lastenkoti. - Tämä on aikuisen miehen koti.
Jatka vain tätä tietä.
Parantelimme keittiötä.
Oliko täällä tilaa keittiösaarekkeelle?
En uskonut. Kaila halusi aina sellaisen.
Nyt kun multa on poissa.
- Voitko kuvitella kokkaavasi täällä? - Varmasti.
Mennään makuuhuoneeseen.
Jestas.
Kuin hotellihuone.
Tosi tyylikästä ja rohkeaa.
- Aistillista. - Niin on.
Tässä on työpöytä pänttäämiseen.
Jestas. Mahtavaa!
- Täällä voit keskittyä ja tehdä töitä. - Niin voin. Huippua.
- Täysmuodonmuutos. - Uskomatonta.
Ylitit itsesi. Kiitos paljon.
Pidämme varainkeruun tänään tilassanne.
Varmistan, että tunnet olosi mukavaksi vaatteissasi.
- Siitä tulee järjetöntä. - Tavoittelenkin mukavaa ja järjetöntä.
Puemme sinut illaksi. Aletaanko sovittaa?
- Aletaan. - Haluan laittaa sata lasiin.
Olen täysillä mukana.
Aletaan sitten.
- Lapset! Valmiina? - Tosi valmiina.
- Tule, kultaseni. - Malli-casting yksi.
- Tykkään näistä viboista. - En ollut valmistautunut tähän.
Kuin Harry Styles ja Bruno Mars saisivat pitkän lapsen.
Sinä kimaltelet. Alan tuntea sinua.
En tiennyt, että sinussa on tämä puoli. Upeaa.
Näytähän, mitä opetin.
- Mistä se tuli? - Minä opetin sen.
Jonathan opetti eilen.
Tuntejani on saatavilla.
Toinen lookki.
Michael!
Upeat kengät!
Aavistelin pukua. Tämäkin on ammatillinen.
Kiitos normin rikkomisesta!
Tämä ei ole illan lookki.
Eikö? Näyttää hyvältä.
Voisit mennä näin kokoukseen.
Tämä on naisten neuletakki.
Molemmat asut ovat villejä.
Puhutteleeko jokin asu sinua eniten?
Ne ovat erilaisia, mutta kaikki tuntuvat minulta.
Meillä ei ole aikaa hukattavaksi. Valmistelemme tapahtumaa.
Mennään kaikki valmistautumaan.
- Kuulostaa hyvältä. - Heippa.
- Mennään! - Pitäkää pyörät pyörimässä!
Siirtäkää se tänne.
- Nostakaa alaselällä, ei polvilla. - Tällä tavalla.
Tan, pärjäät hienosti. Keskelle.
Hyvää työtä. Joukossa on voimaa.
Vastaan alkupaloista.
Nämä vihannekset ovat järjestön puutarhasta.
Munakoisoparmigiania vartaassa,
söpöä puutarhasalaattia pienoiskoossa,
paljon miniversoja ja syötäviä kukkia.
Paahdettu okra on Michaelin suosikeita, tarjoillaan sitruunadippikastikkeella.
Esittelen, mitä Michael tekee maatilalla. Siinä on voimaa.
Kun ihmiset näkevät ja maistavat sen, rahantuloa ei voi estää.
UUSI MICHAEL
KEVÄÄN ENSIMMÄINEN SILMU SAA MUUT SIEMENET HERÄÄMÄÄN. - AMANDA GORMAN
Voi luoja.
Katsohan sinua.
Näytät ihan Princeltä.
- Mitä mieltä olet hiuksista? - Ihanat.
- Eikö olekin yletöntä? - On. En saa henkeä.
Siltä minustakin tuntui!
- Aikuisten makuuhuone. - Eikö vain?
Pidän kaikista kuvista.
Voi luoja.
- Oletko valmis näkemään lisää? - En.
Etkö? Voimme pitää paussin.
Tätä on vaikea käsittää.
- Tässä on käsiteltävää. - Epätodellista.
Uskomatonta, että tämä on kotimme.
Tämä on ollut villi viikko.
- Kaipasin sinua. - Minäkin sinua.
On ollut hauskaa. Olisitpa ollut mukana.
Oli hienoa valmistua kohti parempaa ja valoisampaa tulevaisuutta.
Olla se itsevarma mies, jonka ansaitset ja joka ansaitsen olla.
VARAINKERUUTAPAHTUMA
10. VUOSIPÄIVÄ
- Hei! - Miten menee?
Hei, olen Karamo.
- Hei. - Michael on täällä!
- Voi luoja. Katsokaahan Kailaa! - Katsokaa Michaelia!
Tehtävä suoritettu tässä muodonmuutoksessa.
- Oletko se sinä? - Minä tässä. Niinpä.
Tämä asu on kaikkea, mitä odotin.
Emily.
Siinä on A$AP:in, Justinin ja Tylerin viboja. Hän onnistui.
Erotamme tämän Michaelin ja maatila-Michaelin.
- Pidämme heidät erillään. - Kyllä!
Hän pystyy olemaan kaikkea.
Hän voi olla viljelystä kiinnostunut malli.
Tuoretta ruokaa, kaupunkipuutarha, slutdropping, paremmat hiukset, SPF.
Kyllä, kultsi.
Annan mikrofonin sankarillemme.
Jatka sinä tästä.
Kiitos, että tulitte juhlimaan elintarvikeomavaraisuuden sanomaa -
ja tekemään New Orleansista parempaa paikkaa.
Toivottavasti tällä on kansallista ja kansainvälistä vaikutusta.
Michael sanoo itsevarmasti, että hän on valmis siirtymään eteenpäin.
En voi kiittää tarpeeksi. Viikko oli huikea.
Se sai muutosta aikaan. Työ on vasta alkanut.
Tämä on uusi luku.
Olen saanut uuden elämän ja aion pistää hyvän kiertämään.
Hän ei alussa tiennyt seuraavista askelistaan,
ja nyt itsevarmuutta piisaa.
Kuka se tyyppi on? Mistä hän tuli?
Hän näyttää tähdeltä.
Keräämme varoja. Avatkaa sydämenne ja kukkaronne.
- Taotaan rahaa! - Kaivahan kuvetta.
Tullessamme Michael oli epävarma itsestään,
eikä tiennyt omaa arvoaan ja kärsi huijarisyndroomasta.
Vaikka polku olisi erilainen, määränpää voi silti olla menestys.
Onnittelut.
Onpa jännittävää!
Hän on yhtä hymyä. Se on mahtavaa.
Hän antaa itselleen energiaa ja rakkautta, jotta hän voi antaa niitä yhteisölleen.
- Kiitos, että ilmoitit minut mukaan. - Ansaitsit sen.
Enkä tehnyt mitään. Teit kaiken itse.
On uskomatonta olla tässä tänään. Olen ylpeä itsestäni.
Ensimmäinen tuhannen dollarin lahjoitus on tehty. Hyvä lahjoitukset!
MICHAEL PÄÄSI YMPÄRISTÖOIKEUDEN OHJELMAAN...
STIPENDILLÄ!
TÄNÄÄN EI TAKKUILLA
Taisteletko takkujen kanssa? Ei tänään.
Hiuksia ei pestä näin.
Ei ikinä!
Aina pystysuoraan.
Olkaa hellävaraisia.
Hoitoainetta levitetään puolivälistä latvoihin.
Harvapiikkisellä harjalla hoitoaine saadaan tasaisesti.
Hiukset ylös ja peseydytään.
Suihkun jälkeen huuhdellaan ja ryhdytään päivän puuhiin.
Tekstitys: Tiina Valjanen